સોગદંનામું દાખલ કરવા માટે રાજ્ય સરકારે 6 નવેમ્બર સુધીનો સમય માંગ્યો છે. આ મુદ્દે આગામી સુનાવણી 7 નવેમ્બરે યોજાશે. સરકાર તરફથી કમીશનને કહેવામાં આવ્યું છે કે જે દસ્તાવેજ 'જી' કેટેગરીમાં આવે છે તેવા દસ્તાવેજને એક વર્ષથી વધુ સમય માટે રાખવામાં આવતા નથી. ગત વર્ષે જ સરકાર તરફના વકીલે મીડીયાને જણાવ્યું હતું કે સંજીવ ભટ્ટ જે દસ્તાવેજ માંગી રહ્યાં છે તે નષ્ટ થઇ ગયા છે. જો કે તેમના વકીલના આ નિવેદન બાદ સરકાર તાત્કાલીક હરકતમાં આવી ગઇ હતી અને દાવો કર્યો હતો કે તેમના વકિલને સમજવામાં ભૂલ થઇ છે કારણ કે તમામ દસ્તાવેજ હાજર છે.